El primer pas és denunciar el robatori a la policia, anomenada An Garda Síochána (gaèlic) o Ireland's National Police Service (anglès).
Els agents us donaran un extracte que necessitareu per demanar, tot seguit, un nou passaport a l'ambaixada o consolat espanyol.
Aquestes institucions són les úniques que poden expedir-vos el passaport o document per retornar al país d'origen.
A banda d'això, poden donar-vos suport en altres gestions, com que el viatge de tornada, posar-vos en contacte amb la família o facilitar-vos informació.
Recordeu que la Delegació de la Generalitat al Regne Unit i Irlanda també pot oferir-vos suport i assessorament.
Com a víctimes d'un robatori, a Irlanda podeu recórrer a l' Irish Tourist Assistance Service (ITAS), que ofereix atenció i suport a qualsevol hora.
Des d'allà, us poden guiar i ajudar en tot el procés que cal seguir després d'un robatori.
Aquest carnet és un servei de la International Student Identity Card Association per a estudiants a partir de 12 anys que estiguin cursant qualsevol ensenyament del sistema educatiu reconegut oficialment.
Permet descomptes en entrades a museus, teatres, residències universitàries, etc. Els avantatges que s'apliquen dependran del país.
Podeu sol·licitar-lo a qualsevol Punt d'Informació Juvenil de l' Agència Catalana de la Joventut.
Cal que presenteu el DNI, una fotografia de carnet i el justificant de la matrícula dels estudis que curseu.
Per qualsevol dubte que pugueu tenir amb el contracte de lloguer, així com també per qüestions en altres àmbits com la salut, l'educació, el treball, l'economia, etc., podeu consultar els centres d'informació ciutadana ( Citizens Information Board ).
A més, disposeu d'un servei d'assessorament legal gratuït de FLAC ( Free Legal Advice Centres ) amb oficines a les principals ciutats.
Els ciutadans de l'Espai Econòmic Europeu (EEE) no necessiteu cap permís per poder treballar a Irlanda, ja sigui per compte propi o aliè.
De totes maneres, un cop arribeu a Irlanda, per poder treballar i que us dedueixen els impostos de forma adequada us caldrà demanar el PPS Number ( Personal Public Service Number ).
Podeu trobar més informació a l'apartat " Documentació per treballar ".
Si esteu cobrant la prestació per desocupació i viatgeu fora del país, heu de notificar-ho sempre a la vostra oficina del Servei Públic d'Ocupació Estatal.
Com a treballadors beneficiaris d'aquesta prestació, teniu dret a continuar-la percebent si us traslladeu a un estat membre de l'Espai Econòmic Europeu (EEE) per buscar feina.
Recordeu que en aquest cas serà imprescindible que us inscrigueu com a demanant d'ocupació al país de destí.
Podeu consultar els requisits que cal complir i el procés a seguir per sol·licitar-ho a la pàgina web del Servei Públic d'Ocupació Estatal o trucant al telèfon d'atenció al ciutadà: 901 11 99 99.
Per traduir a un altre idioma un títol universitari necessiteu un traductor jurat.
A la web de la Generalitat de Catalunya disposeu de la relació de persones inscrites al Registre de professionals de la traducció i la interpretació jurades de la Direcció General de Política Lingüística.
En aquesta base de dades trobareu la via de contacte amb els professionals perquè pugueu sol·licitar-los la traducció.
Per tal d'assegurar-nos que el nostre currículum s'entén a l'estranger, una bona opció és seguir la pauta del model europeu.
De totes formes, tenim altres possibilitats també vàlides.
Tingueu en compte que a Irlanda és recomanable no incloure una fotografia al currículum.
Trobareu tota la informació a l'apart " Fer el currículum ".
L'atenció sanitària pels ciutadans de la UE és completament gratuïta amb la Targeta Sanitària Europea (TSE).
Per saber com sol·licitar-la i conèixer els serveis mèdics i d'urgències que teniu a Irlanda, podeu consultar l'apartat " Sistema sanitari ".
Si busqueu on lloc per viure a Irlanda, a l'apartat " Cercar allotjament " teniu les principals webs de consulta, segons si us interessa el lloguer d'un pis o habitació, viure a casa d'una família, en una residència universitària, etc. Tot i això, una opció força habitual és buscar allotjament un cop ja s'ha arribat a Irlanda.
D'aquesta manera, podeu reservar inicialment un lloc temporal (hostal, alberg, hotel...) i anar concertant visites de pisos.
Si passeu una temporada a Irlanda és important que obriu un compte bancari per evitar les comissions que es paguen si s'opera a través d'un compte espanyol.
Recordeu, però, que obrir un compte a Irlanda pot ser un procés laboriós.
Teniu la informació sobre com fer-ho a l'apartat " Obrir un compte bancari ".
A Irlanda disposeu d'una bona varietat de centres on estudiar anglès.
Per garantir que gaudiu d'un ensenyament adequat, podeu consultar la pàgina de l' Accreditation and Co-ordination of English Language Schools (ACELS), que és l'organisme nacional responsable de la supervisió de la qualitat dels centres d'ensenyament de l'anglès a Irlanda.
Teniu més informació a l'apartat " Estudiar anglès ".
Podeu trobar cursos per estudiar gaèlic, tot i que acostumen a tenir una durada que no supera les 6 setmanes.
Generalment, estan organitzats per entitats ubicades en zones on es parla gaèlic, conegudes com Gaeltacht Areas.
Podeu localitzar la majoria d'organitzacions que ensenyen gaèlic a la web Gaeilge.
Si heu cotitzat a la Seguretat Social d'Irlanda i heu perdut la vostra feina, teniu dret a percebre una prestació per desocupació, que es coneix amb el nom de "Jobseeker's Benefit" i que té una durada màxima de 12 mesos, depenent de les circumstàncies personals del titular.
La prestació es paga setmanalment.
L'heu de sol·licitar a l'oficina local del Servei de Benestar Social ( Social Welfare Office ).
Per conèixer el procés que cal seguir per demanar-la, així com tota la informació que heu d'aportar, podeu consultar la web del Ministeri de Treball i Seguretat Social d'Espanya.
Si heu treballat a Irlanda i voleu tornar a Catalunya o anar a viure a qualsevol país de la Unió Europea, podeu exportar la prestació d'atur durant 3 mesos.
Per gestionar-ho haureu d'anar a la vostra oficina de Benestar Social a Irlanda.
Si us trobeu en aquesta situació, podeu demanar el subsidi per manca d'ingressos, conegut com a "Jobseeker Allowance".
Es tracta d'un subsidi permanent que es cobra setmanalment.
Per demanar-lo, a part de complir amb els requisits en relació als recursos econòmics i a la condició de residència habitual, cal reunir també aquestes característiques:
Trobareu més informació sobre aquest subsidi i com sol·licitar-lo a la web d' informació ciutadana d'Irlanda.